
	Ministru kabineta noteikumi Nr. 104 
Rīgā 2022. gada 8. februārī (prot. Nr. 6  17. §)



Grozījumi Ministru kabineta 2016. gada 9. februāra noteikumos Nr. 92 "Noteikumi par kuģošanas līdzekļu satiksmi iekšējos ūdeņos"

Izdoti saskaņā ar
Jūrlietu pārvaldes un jūras drošības likuma
48.1 panta pirmo daļu

Izdarīt Ministru kabineta 2016. gada 9. februāra noteikumos Nr. 92 "Noteikumi par kuģošanas līdzekļu satiksmi iekšējos ūdeņos" (Latvijas Vēstnesis, 2016, 29. nr.) šādus grozījumus:

1. Aizstāt 3.1.1. apakšpunktā vārdus "valsts akciju sabiedrības "Latvijas Jūras administrācija"" ar vārdiem "valsts sabiedrības ar ierobežotu atbildību "Latvijas Jūras administrācija" (turpmāk – Jūras administrācija)".

2. Aizstāt 9.2. apakšpunktā vārdus "valsts akciju sabiedrības "Latvijas Jūras administrācija"" ar vārdiem "Jūras administrācijas".

3. Aizstāt 85. punktā vārdus "valsts akciju sabiedrību "Latvijas Jūras administrācija" (turpmāk – Jūras administrācija)" ar vārdiem "Jūras administrāciju".

4. Papildināt noteikumus ar 10.1 nodaļu šādā redakcijā:

"10.1 Kuģošanas laika un veikto braucienu reģistrēšana un apstiprināšana darba uzskaites grāmatiņā

94.1 Šī nodaļa attiecas uz klāja apkalpes locekļiem uz šādiem peldlīdzekļiem:
94.1 1. kuģošanas līdzekļiem, kuru garums ir 20 metri un vairāk;
94.1 2. kuģošanas līdzekļiem, kuru garuma, platuma un iegrimes reizinājums ir 100 kubikmetri un vairāk;
94.1 3. velkoņiem un stūmējkuģiem, kas paredzēti:
94.1 3.1. šo noteikumu 94.1 1. un 94.1 2. apakšpunktā minēto kuģošanas līdzekļu vilkšanai vai stumšanai;
94.1 3.2. peldošo iekārtu vilkšanai vai stumšanai;
94.1 3.3. lai pārvietotu pie borta pietauvotus šo noteikumu 94.1 1. un 94.1 2.  apakšpunktā minētos kuģošanas līdzekļus vai peldošas iekārtas;
94.1 4. pasažieru kuģiem;
94.1 5. peldošām iekārtām. 

94.2 Šī nodaļa neattiecas uz personām, kas:
94.2 1. kuģo sporta vai izklaides nolūkos;
94.2 2. ir iesaistītas tādu prāmju ekspluatācijā, kas nepārvietojas patstāvīgi;
94.2 3. ir iesaistītas tādu peldlīdzekļu ekspluatācijā, kurus izmanto bruņotie spēki, sabiedriskās kārtības uzturēšanas spēki, civilās aizsardzības dienests, ūdenstransporta administrācija, ugunsdzēsības dienests un citi neatliekamās palīdzības dienesti.

94.3 Šīs nodaļas izpratnē:
94.3 1. iekšzemes ūdensceļš – šo noteikumu 2. punktā minētajos iekšējos ūdeņos esošs ūdensceļš, kas pieejams kuģošanai ar šo noteikumu 94.1 punktā minētajiem peldlīdzekļiem;
94.3 2. darba uzskaites grāmatiņa – atbilstoši citas Eiropas Savienības dalībvalsts tiesību normām, ar kurām ir pārņemtas Eiropas Parlamenta un Padomes 2017. gada 12. decembra Direktīvas (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (turpmāk – Direktīva 2017/2397), prasības, attiecīgajā Eiropas Savienības dalībvalstī izsniegts vai citā ārvalstī izsniegts un atbilstoši Direktīvas 2017/2397 prasībām Eiropas Komisijas atzīts personas reģistrs, kurā norādīta detalizēta informācija par apkalpes locekļa nodarbinātības vēsturi – kuģošanas laiku un veiktajiem braucieniem;
94.3 3. kuģošanas laiks – dienās mērīts laiks, ko klāja apkalpes loceklis pavadījis uz peldlīdzekļa braucienā pa iekšzemes ūdensceļiem, iekļaujot iekraušanas un izkraušanas darbības, kuru veikšanai nepieciešama aktīva navigācija;
94.3 4. klāja apkalpes loceklis – persona, kura iesaistīta pa iekšzemes ūdensceļiem kuģojoša peldlīdzekļa vispārējā ekspluatācijā un kura veic dažādus uzdevumus (piemēram, uzdevumus, kas saistīti ar navigāciju, peldlīdzekļa darbības uzraudzīšanu, kravas apstrādi, uzglabāšanu, pasažieru pārvadāšanu, jūras inženieriju, tehnisko apkopi un remontu, saziņu, veselību, drošību un vides aizsardzību), izņemot personu, kuras uzdevums ir nodarboties tikai ar dzinēju, celtņu vai elektrisko un elektronisko iekārtu ekspluatāciju;
94.3 5. peldlīdzeklis – kuģošanas līdzeklis vai peldoša iekārta;
94.3 6. velkonis – kuģošanas līdzeklis, kas īpaši būvēts vilkšanai;
94.3 7. stūmējkuģis – kuģošanas līdzeklis, kas īpaši būvēts karavānu stumšanai; 
94.3 8. pasažieru kuģis – kuģošanas līdzeklis, kas būvēts un aprīkots tā, lai varētu pārvadāt vairāk nekā 12 pasažierus;
94.3 9. peldoša iekārta – peldoša konstrukcija, uz kuras ir tādas darba ierīces kā celtņi, bagarēšanas iekārtas, pāļu dzinēji vai pacēlāji;
94.3 10. garums – korpusa maksimālais garums metros, izņemot stūri un bugšpritu;
94.3 11. platums – korpusa maksimālais platums metros, ko mēra līdz korpusa apšuvuma ārējai malai (izņemot dzenratus, atdurbrusas un tamlīdzīgus elementus);
94.3 12. iegrime – vertikālais attālums metros starp korpusa zemāko punktu, neņemot vērā ķīli vai citu piestiprinātu aprīkojumu, un maksimālās iegrimes līniju.

94.4 Pēc attiecīga lūguma saņemšanas no klāja apkalpes locekļa peldlīdzekļa vadītājs šā klāja apkalpes locekļa darba uzskaites grāmatiņā reģistrē kuģošanas laiku un veiktos braucienus. Ierakstus grāmatiņā izdara atbilstoši Komisijas 2020. gada 14. janvāra Īstenošanas regulas (ES) Nr. 2020/182 attiecībā uz paraugiem iekšzemes kuģošanas profesionālo kvalifikāciju jomā II vai IV pielikumā noteiktajām prasībām. 

94.5 Jūras administrācija un Satiksmes ministrija sadarbojas ar citām Eiropas Savienības dalībvalstīm, lai nodrošinātu klāja apkalpes locekļa darba uzskaites grāmatiņā reģistrētā kuģošanas laika un veikto braucienu apstiprināšanu atbilstoši attiecīgās Eiropas Savienības dalībvalsts tiesību normām, ar kurām ir pārņemtas Direktīvas 2017/2397 prasības.

94.6 Jūras administrācija identificē un Satiksmes ministrija paziņo Eiropas Komisijai iekšzemes ūdensceļus, kam ir jūras ūdensceļu pazīmes. Paziņojumam pievieno šo noteikumu 94.7 punktā minētajos kritērijos balstītu pamatojumu. 

94.7 Iekšzemes ūdensceļa posmu klasificē kā iekšzemes ūdensceļu, kam ir jūras ūdensceļu pazīmes, ja tas atbilst vismaz vienam no šādiem kritērijiem:
94.7 1. tajā piemēro 1972. gada Konvenciju par starptautiskajiem kuģu sadursmju novēršanas noteikumiem;
94.7 2. tajā bojas un zīmes atbilst jūrā izmantotajai sistēmai;
94.7 3. tajā ir nepieciešama navigācija pēc krasta orientieriem;
94.7 4. tajā ir nepieciešams izmantot jūras navigācijas aprīkojumu, kura lietošanai vajadzīgas īpašas zināšanas."

5. Papildināt noteikumus ar informatīvo atsauci uz Eiropas Savienības direktīvu šādā redakcijā:

"Informatīva atsauce uz Eiropas Savienības direktīvu

